section_heading: Eat the Elephant (2017. – danas)
paragraph_text: Četvrti studijski album, Eat the Elephant, objavljen je 20. travnja 2018. A Perfect Circle podržao je album dugotrajnom turnejom 2018. tijekom koje je nastupio na Rock on the Rangeu<ref> i Coachelli.<ref> U lipnju 2018. sastav je produljio turneju novim nastupima u Sjevernoj Americi krajem godine i objavio je dvodimenzionalni hologramski spot za pjesmu "The Contrarian".<ref> Iha nije mogao nastupati na koncertima od travnja do srpnja jer je sudjelovao u ponovnom okupljanju The Smashing Pumpkinsa, pa ga je privremeno zamijenio Greg Edwards iz Failurea, premda je Iha i dalje ostao član sastava. Keenan je na pitanje hoće li biti još albuma u lipnju 2018. odgovorio "Da, trebalo bi ih biti".<ref> Howerdel je u studenom 2018. također bio optimističan, izjavivši da će grupa "zasigurno nastaviti s radom".<ref>